open-index/open-wikipedia-markdown huggingface dataset:
Giovanni di Lorenzo

**Giovanni di Lorenzo** (født 9. mars 1959 i Stockholm) er en tysk-italiensk journalist, sjefredaktør for avisen *[[Die Zeit]]*, medutgiver av  *[[Der Tagesspiegel]]* og fjernsynsprogramleder.

Han har italiensk far og tysk mor, og vokste opp i Rimini og Roma før han flyttet til Hannover med moren etter at foreldrene ble skilt. Senere studerte han kommunikasjonsvitenskap, nyere historie og politikk ved Ludwig-Maximilians-Universität München. Mens han gikk på videregående skole var han praktikant ved dagsavisen *[[Neue Presse]]* i Hannover, en tid som overbeviste ham om at han ville bli journalist. Han ble journalist i *Neue Presse* i 1979 og fortsatte fram til 1982 da han møtte sin framtidige mentor Michael Radtke. Hans første artikkel ble publisert under pseudonymet «Hans Lorentz» etter som redaktøren mente at hans egentlige navn hørtes ut som et konstruert pseudonym.

I 1987 ble han knyttet til innenriksredaksjonen i *[[Süddeutsche Zeitung]]*, og i begynnelsen av 1999 ble han sjefredaktør for *Der Tagesspiegel*. Siden 15. august 2004 er han sjefredaktør for *Die Zeit*.

Han er både tysk og italiensk statsborger.

## Referanser


## Eksterne lenker
* 
*
Eau de cologne

**Eau de cologne** (eg. *Eau de Cologne*, fransk for «vann fra Köln», tysk: *Kölnisch Wasser*, kølnervann) er en form for parfyme.

I 1709 skapte den italienske parfymøren Johann Maria Farina, som bodde i Köln, et velluktende toalettvann av en urteekstrakt samt olje og etanol, som kom til å bli kalt *eau de cologne*. I dag er det åttende generasjonen etterkommer av Jean Marie Farina som fortsatt produserer den originale Eau de Cologne. 

En av de mest kjente varianter av eau de cologne er *[[4711]],* registrert i 1875.

Både  Farina og 4711 har parfyme-museum i Köln.

## Referanser

## Eksterne lenker
* 
* ARD Tagesthemen, 2. februar 2009, Kölnisch Wasser: Eau de Cologne feirer 300-års jubileum
Süddeutsche Zeitung

***Süddeutsche Zeitung*** (**SZ**) («Sørtyske avis») er en tysk dagsavis grunnlagt i 1945 og utgitt i München. 

SZ er hovedsakelig en abonnementsavis, og regnes som en kvalitetsavis («Qualitätskaufzeitung»). Den hadde et opplag i 2016 på 367 579. 

Til tross for navnet er det en riksavis, og den har også stor internasjonal utbredelse. Den opprettholder et omfattende korrespondentnett (40) i Tyskland og utlandet. Politisk er den venstreliberal.

## Referanser


## Eksterne lenker
*
Der Tagesspiegel

***Der Tagesspiegel*** er en politisk liberal tysk dagsavis grunnlagt i 1945 og utgitt i Berlin. Avisen, som er en abonnementsavis, har som motto "*rerum cognoscere causas"* - å erkjenne sakenes årsaker. Avisen hadde i 2018 et opplag på 49 737 solgte eksemplarer, som var en tilbakegang på knapt 15 % siden 1998. 

## Referanser


## Eksterne lenker
* Der Tagesspiegel
Springer

**Springer** kan referere til:

* Springer (sjakk), en spillbrikke
* Axel Springer AG, tysk forlag og mediekonsern grunnlagt av Axel Springer
* Klassiske delfiner, også kalt springere, en gruppe hvaler (blant annet kvitskjeving og kvitnos)

;Personer 
* Jerry Springer, amerikansk TV-personlighet 
* Axel Springer, tysk mediemagnat
Frøplanter

: *Frøplante kan også bety en liten plante like etter spring fra [[frø|frøet]].*

* nakenfrøete planter
* blomsterplanter

**Frøplanter** er en gruppe av planter som har det til felles at de formerer seg ved hjelp av frø. Denne gruppa består av to klart atskilte grupper; nakenfrøete planter og blomsterplanter (dekkfrøete planter). Langt de fleste frøplantene tilhører blomsterplanene (ca 260 000 arter) som skilles fra de nakenfrøete (ca 950 arter) bl.a. ved at de produserer blomster. 

## Beskrivelse
Frøplantene er en delgruppe av karplantene og har to viktige evolusjonære nyvinninger som gir dem store fordeler foran de andre karplantene, karsporeplantene som bregner, sneller og kråkefotplanter: pollenkorn og frø. Pollenet frigjør frøplantene fra behovet for vann ved befruktning og frøet gjør at den nye planta ikke umiddelbart er avhengig av vann for å vokse opp. I tillegg kommer at gametofytten er avhengig av og får næring fra sporofytten. Til sammen gir dette mye større sjanse for vellykka reproduksjon. 

## Evolusjon
Det er funnet fossiler av planter som hadde frø tilbake til 385 millioner år siden (devon) Progymnospermophyta. Fra disse gruppene evolverte de nålevende frøplantene og de nå utdødde frøbregnene. De nakenfrøete skilte lag fra blomsterplantene for ca 350 millioner år siden.

## Taksonomi
De to tradisjonelle gruppene av frøplanter; nakenfrøete og blomsterplanter, er klart atskilte blant annet ved at den sistnevnte har evolvert organet blomst. Blomsterplantenes monofyli har det lenge vært bred enighet om. Når det gjelder de nakenfrøete derimot, er det fortsatt stor uenighet. Det er stor grad av enighet om grupperingen i fire tempeltre, gnetofytter, konglepalmer og bartrær, men det er fortsatt diskusjon om hvordan slektskapet mellom disse gruppene er.

## Referanser




## Eksterne lenker
* 
* Plant Systematics.org fra University of Maryland.
Kritt (geologi)

**Kritt** er den yngste perioden i jordens mellomalder.
Den begynte for 145.5 ± 4 millioner år siden og sluttet ved overgangen mellom mesozoikum og kenozoikum for 65.5 ± 0.3 millioner år siden (Kritt-paleogen-utryddelsen).
Krittiden ble definert av d’Omalius ’Halloy i Frankrike i 1823 og oppkalt etter bergarten kritt.

## Inndeling
Kritt deles i epokene *tidlig kritt* og *sen kritt*, som igjen deles i følgende aldre (årstall i millioner år før nåtid):

### Tidlig kritt
* Berrias (Ber) 144–137
* Valangin (Vig) 137–132
* Hauteriv (Hau) 132–127
* Barrem (Brm) 127–121
* Apt (Apt) 121–112
* Alba (Alb) 112–99

### Sen kritt
* Cenoman (Cen) 99–94
* Turon (Tur) 94–89
* Coniac (Con) 89–86
* Santon (San) 86–84
* Campan (Cmp) 84–71
* Maastricht (Maa) 71–65

## Tektonikk
Afrika og India hadde blitt løsrevet fra resten av Gondwana, dvs. fra de fremtidige kontinentene Antarktis, Australia og Sør-Amerika, som fortsatt hang sammen.

Atlanterhavet økte i omfang, mens Tethyshavet skrumpet inn.

## Bergarter
På grunn av det høye havnivået i kritt er marine avleiringer som krittslam den dominerende bergarten.

## Klima
Kritt var kjennetegnet av veldig varmt klima.

Det fantes ingen sammenhengende isdekkede områder, ikke en gang ved polene, der havtemperaturen antas å ha vært rundt 17&nbsp;°C.

## Planteliv
Blomsterplanter dominerte for første gang floraen, og har gjort det siden.

## Dyreliv
Dinosaurer dominerte på land, mens marine krypdyr som plesiosaurer, ichthyosaurer, thalattosuchier, mosasaurer og skalldyr som ammonitter og belemnitter dominerte i havet, men samtlige døde ut i slutten av kritt. Andre artsrike grupper var armfotinger, muslinger, pigghuder og egentlige beinfisker. Fugler og pattedyr fantes, men hadde lav diversitet. Faunaen av insekter hadde fått et nokså «moderne» preg, en del nålevende slekter kjennes tilbake til kritt, men noen grupper som er dominerende i dag (særlig sommerfugler, bier og maur) mangler eller er ganske fåtallige fra kritt.

## Referanser


## Kilder
* Peter J. Smith (red), Rolf Svendsby (norsk red), *Encyclopedia of the Earth* (Equinox Oxford 1985), *Jordens utvikling* (Illustrert Vitenskaps Bibliotek 1988). ISBN 82-90388-99-3.
* Steinar Skjeseth, *Norge blir til – Norges geologiske historie*, Schibsted, 2.opplag 2002. ISBN 82-516-1584-4.

## Eksterne lenker
* 
* Palaeos.com – «The Cretaceous Period».
Paleogen

**Paleogen** er en periode som sammen med de påfølgende neogen og kvartær utgjør jordens nytid (kenozoikum). Paleogen begynte for 66 millioner år siden og sluttet for 23,03 millioner år siden. Perioden ble definert av Carl Friedrich Naumann i 1866. Tidligere ble jordens nytid delt i tertiær og kvartær, men denne inndelingen er nå forlatt. Paleogen omfatter den eldste delen av tertiærperioden, mens neogen omfatter yngre tertiær.
## Epoker
Epokene som paleogen deles i, er *[[paleocen]]*, *[[eocen]]* og *[[oligocen]]*.
De respektive skillene går ved henholdsvis 56 og 33,9 millioner år før nåtiden.

## Tektonikk
Sørkontinentet Gondwanaland ble delt i Antarktis, Australia og Sør-Amerika.
I nordkontinentet Laurasia begynte Grønland og Europa å skille lag.
Tethyshavet ble lukket helt.
I løpet av de såkalte laramidske og alpine  fjellkjedefoldningene ble Alpene, Andesfjellene, Atlasfjellene, Himalaya og Rocky Mountains dannet.

## Bergarter
Sedimentære bergarter er vanlige fra paleogen.

## Klima
Klimaet var i første del av paleogen forholdsvis varmt. For omkring 40 mill. år siden inntraff en tydelig klimaforverring, der gjennomsnittstemperaturen sank med kanskje 10&nbsp;°C i løpet av få millioner år. Det er trolig at de store isdekkene i Antarktis ble dannet på denne tida, mens den nordlige halvkula fortsatte å være isfri gjennom hele perioden.

## Planteliv
Skogene på land var dominert av furuplanter, sypresser og løvtrær. Klimaet var forholdsvis varmere og fuktigere enn i dag helt fram til slutten av perioden, og store deler av kontinentene var skogkledde. Gress var ikke en vanlig plantetype, og gressletter (prærie, steppe, savanne) slik vi kjenner dem i dag utviklet seg først i den påfølgende perioden.

## Dyreliv
Fuglenes og pattedyrenes radiasjoner satte inn. Når det gjelder insekter skiller faunaen i paleogen seg lite fra den nålevende.

## Referanser


## Kilder
* Peter J. Smith (red), Rolf Svendsby (norsk red), *Encyclopedia of the Earth* (Equinox Oxford 1985), *Jordens utvikling* (Illustrert Vitenskaps Bibliotek 1988). ISBN 82-90388-99-3.
* Steinar Skjeseth, *Norge blir til – Norges geologiske historie*, Schibsted, 2.opplag 2002. ISBN 82-516-1584-4.

## Eksterne lenker
* 
* Palaeos.com – «The Paleogene».
Neogen

**Neogen** er en periode som sammen med paleogen og kvartær utgjør jordens nytid (kenozoikum). Neogen begynte for 23,03 millioner år siden og sluttet for 2,588 millioner år siden. Tidligere ble jordens nytid delt i tertiær og kvartær, men denne inndelingen er nå forlatt. Paleogen omfatter den eldste delen av tertiærperioden, mens neogen omfatter yngre tertiær. Mange geologer har ment at kvartær ikke skal anerkjennes som en egen periode, og at neogen strekker seg helt fram til nåtiden. I 2009 bestemte Den internasjonale stratigrafiske kommisjon at kvartær skal regnes som en egen periode og at grensen mellom neogen (pliocen) og kvartær (pleistocen) skulle settes ved 2,588 millioner år siden og ikke ved 1,805 millioner år, som tidligere ble brukt.

## Epoker
Epokene som neogen deles i, er *[[miocen]]* og *[[pliocen]]*. Skillet går ved 5,333 millioner år.

## Tektonikk
I den *alpidiske fjellkjedefoldingen*, som fortsatt vedvarer og som er en konsekvens av det afrikanske skjoldets drift mot det europeiske, ble og blir Alpene til et høyfjell.
Også Himalayas dannelse fortsatte inn i neogen og vedvarer i dag.
Årsaken i dette tilfellet er Indias driftbevegelse mot Asia.

## Bergarter
De fleste av dagens leire-, sand-, grus-, moreneavleiringer og andre løsmasser er dannet i løpet av neogen.

## Klima
Klimaet har variert sterkt i neogen, men har generelt vært kaldere enn i de forutgående periodene. Mens Antarktis trolig har vært isdekt gjennom hele neogen, inntraff de første nedisninger på den nordlige halvkula for ca. 2,5&nbsp;millioner&nbsp;år siden. Siden da har den nordlige halvkula hatt en serie på 30&ndash;40 istider med ca. 100&nbsp;000&nbsp;års mellomrom, både på det nordamerikanske og det eurasiske kontinent.

## Planteliv
I begynnelsen av neogen forsvant mye av de store løvskogene som hadde preget paleogen, og ble erstattet av åpne sletter. Gress spredte seg til disse områdene og ble en dominerende gruppe. Prærier og gressdekkede stepper med sine særegne dyregrupper er biomer som først ble etablert i neogen. Disse områdene utgjør i dag de største terrestriske biomene på jorda. Det er i dag i det hele tatt vanskelig å finne områder der det gror planter hvor ikke også gress inngår i vegetasjonen.

Plantelivet eller lignet i det store og hele på dagens. På grunn av klimavariasjonene varierte vegetasjonen imidlertid mye, fra tundra til regnskog med de plantegrupper man forventer å finne slike steder.

## Dyreliv
Med etableringen av de store gresslettene dukket det opp mange grupper som var tilpasset denne kosten, blant annet antiloper. Klovdyr erstattet hovdyr i mange områder, og mange av de gamle hovdyrgruppene forsvant. Mer moderne hester med høye tannkroner for å tygge gress, dukket opp.

De første mennesker opptrådte i denne perioden.

## Referanser


## Kilder
* Peter J. Smith (red), Rolf Svendsby (norsk red), *Encyclopedia of the Earth* (Equinox Oxford 1985), *Jordens utvikling* (Illustrert Vitenskaps Bibliotek 1988). ISBN 82-90388-99-3.
* Steinar Skjeseth, *Norge blir til – Norges geologiske historie*, Schibsted, 2.opplag 2002. ISBN 82-516-1584-4.

## Eksterne lenker
* 
* Palaeos.com – «The Neogene».
Perm

**Perm** har flere betydninger:

* Perm (by), i Ural i Russland
* Perm kraj, en russisk provins
* Perm (geologi), en geologisk periode mellom karbon og trias
* Permisjon
* Permanent
; Av pergament
* Bokbinding
* Ringperm, for anordning av dokumenter, hovedsakelig i papirform
* Omslag, for løse ark eller bøker
Jura

**Jura** kan vise til:

*Jura (geologi) – en geologisk periode
*Jura (departement) – et fransk departement
*Jura (kanton) – en kanton i Sveits
*Jurafjellene – en fjellkjede i Sveits og Frankrike
*Jura (Skottland) – ei øy i Skottland
*Jūra – ei elv i Litauen
*Rettsvitenskap – *jura* er flertall av det latinske *jus* = rett
Kritt

**Kritt** har flere betydninger:

* Kritt (geologi), den yngste perioden i jordens mellomalder
* Kritt (bergart), hvit og porøs form av kalkstein
* Tavlekritt, kritt, hvitt eller iblandet pigmenter og brukt som tegneredskap
* Pastellkritt – varianter av fargekritt til kunstnerisk bruk
Katharina Blums tapte ære

:*Se også [[Katharina Blums tapte ære (film)]]*

***Katharina Blums tapte ære*** (tysk ***Die verlorene Ehre der Katharina Blum ''oder'' Wie Gewalt entstehen und wohin sie führen kann***) er en roman av den tyske forfatteren og nobelprisvinneren Heinrich Böll fra 1974.

Boka er en reaksjon på den mektige konservative tyske boulevardpressens krig mot den politiske venstresiden, spesielt Springerpressens kampanje mot Böll etter at han på begynnelsen av 70-tallet hadde forlangt det han kalte en mer saklig dekning av den venstreekstreme RAF-terroren.

I et forord skrev Böll:
:*«Personer og handlinger i denne fortellingen er fri fantasi. Skulle skildringen av visse journalistiske framgangsmåter minne om [[Bild|Bild-Zeitung]]s metoder, så er likheten verken tilsiktet eller tilfeldig, snarere uunngåelig.»*

## Handlingsreferat
Tittelfiguren «Katharina Blum» er en tekkelig og oppofrende 27 år gammel husholderske, som på karnevalet i Köln møter en sjarmerende mann kalt «Ludwig Götten». Hun forelsker seg hodestups og tilbringer natten med ham. Neste morgen stormer politiet leiligheten hennes, og hun får vite at Götten er en ettersøkt venstreekstrem terrorist. Men Götten er allerede forsvunnet.

Resten av boken omhandler forhørsprosessen mot «Katharina Blum» og samfunnets reaksjoner. Böll beskriver hvordan boulevardpressen graver i Blums privatliv og henger henne ut som «morderbrud», kriminell og samfunnsfiende. Korrupte journalister dikter opp rene løgner om henne, og detaljer fra politiavhørene lekkes til pressen. Den systematiske hetsen knuser Katharina Blum, og historien ender med at hun låner en pistol av en venn og skyter journalisten Werner Tötges. Deretter blir hun dømt til en lang fengselsstraff, uten å erkjenne noen skyld.

Venstresiden hyllet romanen, men høyresiden angrep Böll for å være for terror og mot pressefrihet. Springerpressen boikottet boken.

Boken ble filmatisert i 1975 under samme navn av Margarethe von Trotta og Volker Schlöndorff.

## Utgaver
* Pocketbok utgitt av  dtv, ISBN 3-423-01150-5. Opptrykk av en utgave fra 1976 med enkelte korrigeringer av Böll etter førsteutgaven i *[[Der Spiegel]]* og den første bokutgaven av Kiepenheuer & Witsch (Köln 1974, ISBN 3-462-01033-6).
* ''Katharina Blums tapte ære. Eller: Hvorledes vold avles og hva den kan føre til.'', Oslo : Gyldendal, 1974, oversatt av Unn Bendeke, ISBN 8205067619, ISBN 8205067627

## Referanser


## Kilder
* Rolf Michaelis: ''Der gute Mensch von Gemmelsbroich: Heinrich Bölls Erzählung «Die verlorene Ehre der Katharina Blum»'', Die Zeit 2. august 1974
* Aase Cathrine Myrtveit: ''Katharina Blums tapte ære'' nrk.no 28. januar 2003

## Eksterne lenker
*
Eon (geologi)

I geologien er **eon** et av de største tidsavsnittene i jordens historie.
Tiden siden jordens dannelse for ca. 4,5 milliarder år siden deles inn i tre eoner:
* Arkeikum (fra jordens dannelse til for 2,5 milliarder år siden)
* Proterozoikum (2,5 milliarder år siden til 542 millioner år siden)
* Fanerozoikum (542 millioner år siden til i dag)

Eoner deles inn i æraer (som i sin tur deles i perioder).

Vitenskapen som forsker på og definerer den geologiske tidsinndelingen, er stratigrafien.

## Se også

*Æra
*Periode
*Epoke
Epoke

**Epoke** har flere betydninger:

*Epoke (geologi)
*Epoke (astronomi)
*Epoke (TV-program), norsk tv-program
Epoke (geologi)

En **epoke** er i geologien et tidsavsnitt i jordens historie.
Epokenes varighet varierer mellom 12 000 år og 50 millioner år.
Epoker sammenfattes som perioder (som i sin tur sammenfattes som æraer) og deles inn i aldre.

Jordens nytid, den yngste av æraene, inndeles vanligvis i sju epoker:
* paleocen (66—56 millioner år siden),
* eocen (56—33,9 millioner år siden),
* oligocen (33,9—23,03 millioner år siden),
* miocen (23,03—5,33 millioner år siden),
* pliocen (5,33—2,58 millioner år siden),
* pleistocen (2,58 millioner år siden — 11500 år siden) og
* holocen (fra 9500 f.Kr. til i dag).

Vitenskapen som forsker på og definerer epoker, er stratigrafien.

## Se også
* Eon
* Æra
* Periode
* Antropocen

## Eksterne lenker
* Den internasjonale stratigrafiske kommisjon Internasjonal kronostratigrafisk tabell (v2015/01)
Paleozoikum

**Paleozoikum** eller **jordens oldtid** er den eldste æraen i fanerozoikum.
Den begynte for 542 millioner år siden og sluttet for 251 millioner år siden.
Æraen før paleozoikum var neoproterozoikum, mens mesozoikum (jordens mellomalder) var æraen som fulgte etter paleozoikum.

## Geologi
I paleozoikum ble de kaledonske og hercynske fjellkjedene dannet. Perioden begynte med oppbrytingen av superkontinentet Pannotia. og ble avsluttet ved dannelsen av det nye superkontinentet Pangæa. Oppbrytingen av Pannotia begynte med dannelsen av Iapetushavet og andre havområdet, og falt sammen med en dramatisk økning i havnivå. Studier av paleoklima og merker etter isbreer viser at sentrale Afrika lå der Sydpolen ligger i dag. Dannelsen av Pangæa foregikk ved av Antarktis, Australia, Sør-Amerika og Det indiske subkontinent klumpet seg rundt Afrika og dannet Gondwanaland for rundt 510 millioner år siden. I løpet av midtre Paleozoikum kolliderte Nord-Amerika med Europa i den kaledonske fjellkjedefoldningen og dannet det nordlige kontinentet Laurasia. En subduksjonssone presset østre Australia opp i været. På slutten av perioden koliderte Gondwanaland og Laurasia langs Mexicogolfen og det vestlige Middelhavet og dannet ett sammenhengende kontinent. Dette førte også til dannelsen av Appalachene, Uralfjellene og fjellene på Tasmania.

## Utviklingen av dyre- og planteliv
De fleste av de større nålevende plante- og dyregruppene oppstod i løpet av denne tiden.
Livet erobret også landjorda.
Overgangen til jordens mellomalder markeres av den største masseutdøingen av arter i jordens historie.

Stratigrafien inndeler paleozoikum i seks perioder:
* Kambrium
* Ordovicium
* Silur
* Devon
* Karbon
* Perm

## Referanser
Joji Kato

**Joji Kato** (født 1985) er en japansk skøyteløper.

Allerede 17 år gammel satte han juniorverdensrekord på 500 meter med tiden 34,88. Senere forbedret han rekorden til 34,75. 

Det store gjennombruddet i seniorsammenheng kom under VM enkeltdistanser i Inzell i 2005, der han vant 500 meter med klar margin foran sin mer meritterte landsmann Hiroyasu Shimizu.

Under verdenscupløp i Salt Lake City i november 2005 satte Kato ny verdensrekord på 500 meter med tiden 34,30, en forbedring av Shimizus tidligere rekord med to hundredels sekund.

## Personlige rekorder

## Se også
* Liste over flaggbærere for Japan under OL

## Referanser


## Eksterne lenker
* 
* 
* 

*
;Bilder
* Bilder av Kato
Mesozoikum

**Mesozoikum** eller **jordens mellomalder** er den midterste æraen i fanerozoikum.
Den begynte for 251 millioner år siden og sluttet for 66 millioner år siden.
Æraen før mesozoikum var paleozoikum (jordens oldtid), mens kenozoikum (jordens nytid) er æraen som følger etter mesozoikum.

Mesozoikum er mest kjent som dinosaurenes tidsalder.
Også fugler og pattedyr hadde oppstått, men disse var foreløpig nokså fattige på arter.
Ellers opplevde frøplantene og insektene sin første blomstringstid.
I havet dominerte ammonitter, armfotinger og belemnitter.
Ved overgangen til jordens nytid døde plutselig mange arter ut, flere grupper forsvant i sin helhet.

Stratigrafien inndeler mesozoikum i tre perioder:
* Trias
* Jura
* Kritt

## Eksterne lenker
*
Æra (geologi)

En **æra** er i geologien et tidsavsnitt i jordens historie.
Æraenes varighet varierer mellom 60 og 1000 millioner år.
Æraer sammenfattes som eoner og deles inn i perioder (som i sin tur deles i epoker).

Fanerozoikum, den yngste av eonene, inndeles vanligvis i tre æraer:
* Jordens oldtid – Paleozoikum, 542 til 251 millioner år siden
* Jordens mellomalder – Mesozoikum, 251 til 66 millioner år siden
* Jordens nytid – Kenozoikum, 66 millioner år siden til nåtid

Vitenskapen som forsker på og definerer æraer, er stratigrafien.

## Se også
*Eon
*Æra
*Periode
*Epoke
Eon

**Eon** har ulike betydninger:  

* Eon (geologi), tidsavsnitt i jordens historie  
* Eon (tegneserie), tegneserie av den norske tegneserieskaperen Lars Lauvik
Austin (andre betydninger)

**Austin** kan vise til:

* Austin – hovedstaden i delstaten Texas i USA
* Austin County – et fylke i delstaten Texas i USA
* Austin (Québec) – et tettsted i provinsen Québec i Canada
* Austin (bilmerke) – en britisk bilprodusent
* Austin (navn) – et engelsk fornavn
Kenozoikum

**Kenozoikum** eller **jordens nytid** er en den geologiske æraen som vi lever i.
Den begynte for 66 millioner år siden. Sammen med paleozoikum (jordens oldtid) og mesozoikum (jordens mellomalder) utgjør kenozoikum eonet fanerozoikum

De fleste av nåtidens fjell ble dannet i kenozoikum (f.eks. Alpene, Andesfjellene, Atlasfjellene, Himalaya og Rocky Mountains).
Kontinentene hadde også oppnådd omtrent dagens posisjon og form.
De fleste sedimentene i Norge er av kenozoisk opprinnelse.
Klimaet var svært variabel, spesielt i den siste delen av kenozoikum.
Blant gruppene av virveldyr fikk pattedyr og fugler sin storhetstid i denne æraen.

Stratigrafien inndeler kenozoikum i tre perioder: paleogen, neogen og kvartær.

## Paleogen
Paleogen består av tre epoker:
* Paleocen (66&ndash;56 millioner år siden)
* Eocen (56&ndash;34 millioner år siden)
* Oligocen (34&ndash;23 millioner år siden)

## Neogen
Neogen består av to epoker:
* Miocen (23&ndash;5 millioner år siden)
* Pliocen (5&nbsp;330&nbsp;000&ndash;1&nbsp;810&nbsp;000&nbsp;år siden)

## Kvartær
Kvartær består av to epoker:
* pleistocen (1&nbsp;810&nbsp;000&ndash;11&nbsp;500&nbsp;år siden)
* holocen (11&nbsp;500 år siden til nåtid)

## Eksterne lenker
*
Oldtid

**Oldtid** har flere betydninger:

* Paleozoikum, jordens oldtid
* Oldtiden, menneskenes oldtid (de tidligste sivilisasjonene)
Frammuseet

**Frammuseet** er et museum på Bygdøynes i Oslo med polarskipet «Fram» fra 1892 som hovedattraksjon. Museet skildrer de historiske norske polferdene og de tre polfarerne Fridtjof Nansen, Otto Sverdrup og Roald Amundsen.

Fram returnerte fra Buenos Aires i 1914, og ble lenge liggende ved en bøye i Horten, utsatt for vær og vind. Etter første verdenskrig arbeidet en rekke komiteer med å bevare Fram. Otto Sverdrup ble valgt til formann i Framkomiteen i 1925. Han arbeidet sammen med blant annet komiteens medlemmer for å restaurere Fram. I 1929 ble skipet tauet til Framnæs Mekaniske Verksted i Sandefjord. Med støtte fra konsul Lars Christensen og under Otto Sverdrups tilsyn ble skuta reparert. I 1930 var Fram ferdig restaurert og i den stand den hadde vært under Otto Sverdrups fire år lange ferd i Nordvestpassasjen. 

I 1934 tilbød Oslo Arkitektforening seg å arrangere en konkurranse for et bygg til skuta. Seksti forslag kom inn, og vinneren ble arkitekt Bjarne Tøien med mottoet «Saga». Fram ble trukket inn i sitt nye hjem av en elektrisk vinsj. Skuta beveget seg med én cm per minutt. Den 20. mai 1936 ble Frammuseet innviet. Både Kong Haakon VII, Kronprins Olav og Oscar Wisting var til stede.

Skuta er utstilt i original med intakt interiør og gjenstander og besøkende kan gå fritt ombord.

Museet formidler historien om de norske polferdene og norsk polarforskning, blant annet Nansens ferd over Polhavet og hans forsøk på å gå på ski over Nordpolen, Sverdrups ekspedisjon til Grønland, hvor mer enn  kvadratkilometer nytt land ble oppdaget og Amundsens Sydpolferd, oppdagelsen av Nordvestpassasjen og hans forsøk på å nå Nordpolen.

Museet ble åpnet den 20. mai 1936.

## Galleri

File:Fram_Museum_building,_February_2018.jpg|Frammuseet i 2018
File:The_Fram_Museum_in_Oslo,_Norway.jpg|Frammuseet fra innsiden etter moderniseringen i 2018
File:Gjøa_2017.jpg|Polarskipet *Gjøa* i Frammuseet i Oslo
File:Gjøa_deck.jpg|Fra dekket på polarskipet *Gjøa*
File:Fram_engine_room.jpg|Maskinrommet på polarskipet *Fram*
File:The_Fram_Museum_interior_1st_floor.jpg|Fra innsiden av Frammuseet
File:Fram_Museum_building,_June_2014.jpg|Frammuseet sett fra sjøsiden


## Referanser


## Eksterne lenker
*
Populasjon

**Populasjon** (senlatin: *populationem*, fra latin, *populus*, «et folk») er et begrep som vanligvis henviser til et antall mennesker i et enkelt område. Myndigheter gjennomfører en folketelling for å kvantifisere størrelsen på en bosatt befolkning innenfor en gitt jurisdiksjon eller et begrenset geografisk område. Begrepet brukes også på ikke-menneskelige dyr, en gruppe av individer (bestand) av samme art, mikroorganismer og planter, og har spesifikke bruksområder innenfor felt som økologi og genetikk.

Populasjoner er kjennetegnet ved at det finner sted mer genflyt og flere økologiske interaksjoner (som samarbeid eller konkurranse) *innenfor* populasjonene enn *mellom* dem.
På grunn av *[[migrasjon]]* mellom populasjoner (inn- og utvandring av individer) er det likevel vanligvis ikke mulig å angi skarpe grenser for en populasjon. 

Blant årsakene til at en populasjon endrer seg finner man både demografiske (fødsler og dødsfall, migrasjon) og genetiske prosesser (naturlig seleksjon, mutasjoner, gendrift). *Naturlig forandring* er forskjellen mellom fødsler og dødsfall i en befolkning. Ofte er naturlig forandring positiv, noe som betyr at flere babyer blir født enn folk dør. Denne positive naturlige endringen omtales som *naturlig økning*. Det motsatte av naturlig økning kalles *naturlig nedgang*, der flere mennesker dør enn babyer som blir født, noe som kan føre til at en befolkning krymper. Områder med aldrende befolkning har ofte naturlig nedgang.

Over lang nok tid kan ulike ikke-menneskelige populasjoner av samme art bli til forskjellige arter (såkalt artsdannelse).

## Se også
* Populasjonsdynamikk
* Populasjonsgenetikk
* Bestand
* Liste over land og territorier etter fertilitetsrate

## Referanser


## Eksterne lenker
* «Demografi i Norge. Hva er folkemengden i forskjellige år?», *Statistisk sentralbyrå*
* United Nations Population Division, FNs befolkningsavdeling
* CICRED , en plattform for samhandling mellom forskningssentre og internasjonale organisasjoner, som FNs befolkningsavdeling, UNFPA, WHO og FAO.
* Population Reference Bureau analyserer demografiske data og forskning og gir objektiv, nøyaktig og oppdatert befolkningsinformasjon i tilgjengelige formater.
Nicola Calipari

**Nicola Calipari** (født 23. juni 1953 i Reggio Calabria i Italia, skutt og drept 4. mars 2005 i Bagdad i Irak) var en italiensk offiser i etterretningsorganisasjonen SISMI. Han ble drept da amerikanske styrker åpnet ild mot bilen han satt i på vei til Bagdads flyplass med journalisten Giuliana Sgrena, som nettopp var sluppet løs etter nøyaktig én måneds fangenskap. Han skal ha kastet seg foran Sgrena for å beskytte henne med sin egen kropp. Giuliana Sgrena ble såret i skulderen.

## Referanser
VM i skiskyting 2005

**VM i skiskyting 2005** ble avholdt i Hochfilzen i Østerrike 4. mars–13. mars 2005.

Det ble arrangert åtte individuelle konkurranser pluss to stafetter. Norge ble beste nasjon med fem gullmedaljer, mye takket være Ole Einar Bjørndalen, som tok tre individuelle gull i tillegg til stafettgullet.

## Menn

### 10 km sprint

**Dato**: 5. mars 2005

Øvrige norske plasseringer: Egil Gjelland (12.-plass), Frode Andresen (35.-plass) og Lars Berger (44.-plass)

### 12,5 km jaktstart

Øvrige norske plasseringer: Egil Gjelland (22.-plass), Lars Berger (32.-plass) og Frode Andresen (35.-plass)

### 15 km fellesstart

Øvrige norske plasseringer: Halvard Hanevold (11.-plass), Stian Eckhoff (14.-plass), Egil Gjelland (28.-plass)

### 20 km

Øvrige norske plasseringer: Egil Gjelland (17.-plass), Stian Eckhoff (23.-plass), Halvard Hanevold (26.-plass)

### 4 x 7,5 km stafett

## Kvinner

### 7,5 km sprint

Norske plasseringer: Tora Berger (11.-plass), Linda Tjørhom (19.-plass), Ann Kristin Flatland (22.-plass), Gro Marit Istad Kristiansen (25.-plass), Liv Grete Poirée (37.-plass)

### 10 km jaktstart

Norske plasseringer: Gro Marit Istad Kristiansen (10.-plass), Linda Tjørhom (14.-plass), Tora Berger (19.-plass) og Ann Kristin Flatland (37.-plass)

### 12,5 km fellesstart

Øvrige norske plasseringer: Linda Tjørhom (12.-plass), Tora Berger (13.-plass)

### 15 km

Øvrige norske plasseringer: Liv Kjersti Eikeland (16.-plass), Tora Berger (21.-plass), Gro Marit Istad Kristiansen (26.-plass)

### 4 x 6 km stafett

## Medaljestatistikk
:  

## Norges VM-tropp

### Menn
* Frode Andresen
* Lars Berger
* Ole Einar Bjørndalen
* Stian Eckhoff
* Egil Gjelland
* Halvard Hanevold

### Kvinner
* Tora Berger
* Ann Kristin Flatland
* Liv Grete Poirée
* Gro Marit Istad Kristiansen
* Linda Tjørhom
* Liv Kjersti Eikeland

## Eksterne lenker
* 
* Biathlon World Championships – Men hos firstskisport.com
* Biathlon World Championships – Women hos firstskisport.com
* Resultatdatabase hos realbiathlon.com
* VGs dekning
Stiftelsen for en Kritisk og Undersøkende Presse

**Stiftelsen for en Kritisk og Undersøkende Presse** (**SKUP**) er en norsk stiftelse som har som formål å inspirere til undersøkende journalistikk i redaksjonene. Stiftelsen arrangerer årlig den såkalte SKUP-konferansen som er en journalistfaglig konferanse med kurs og seminarer i temaer som intervjuteknikk, informasjonssøking og datajournalistikk. På konferansen deler stiftelsen ut SKUP-prisen og SKUP-diplomer som regnes som viktigste utmerkelse for undersøkende journalistikk i Norge. 

I paragraf 2 i vedtektene definerer SKUP sitt formål slik:

:«å inspirere til undersøkende journalistikk i norske redaksjoner. Dette skjer primært på fire måter:

::-Ved å sørge for at det minst en gang i året holdes et landsomfattende seminar om undersøkende journalistikk.
::-Ved å arbeide for at det blir gitt ut et fagtidsskrift.
::-Ved å bidra til at det beste undersøkende journalist-prosjektet hvert år blir premiert.
::-Ved å fremme samarbeide mellom journalister i Norge og internasjonalt.»

SKUP ble etablert i Store Studio i NRK på Marienlyst i Oslo i 1990. Etableringen ble formalisert i Bergen året etter. Først skjedde etableringen under navnet «Sammenslutningen for en Kritisk og Undersøkende Presse» (SKUP). Senere ble SKUPs organisasjonsform og navn endret til «Stiftelsen for en Kritisk og Undersøkende Presse».

## SKUPs styreledere
* Erik Nord: 1991–1992
* Berit Simenstad: 1992–1994
* Ole Torp: 1994–1996
* Pål Enghaug: 1996–1998
* Kjartan Rørslett: 1998–1999
* Kåre M. Hansen: 1999–2001
* Lars-Erik Nygaard: 2001–2003
* Astrid A. Aure: 2003 (jan–april)
* Kjetil Stormark: 2003–2005
* Frode Nielsen: 2005–2005
* Marianne Ruud: 2005–2007
* Håkon Haugsbø: 2007–2010
* Heidi Molstad Andresen: 2010–2012
* Jan Gunnar Furuly: 2012–2017
* Silje Sjursen Skiphamn 2017–2021
* Nina Selbo Torset 2021–

## Litteratur
* *SKUP 1990 – 2010*. Stiftelsen for en Kritisk og Undersøkende Presse, 2010. 

## Referanser


## Eksterne lenker
* Stiftelsen for en kritisk og undersøkende presse
Øyafestivalen

**Øyafestivalen** er en årlig pop- og rockefestival som arrangeres i august i Tøyenparken i Oslo (før 2014 i Middelalderparken). Med én klubbdag og fire dager i parken presenterer festivalen over 280 artister fra inn- og utland. Siden starten i 1999, med sine  besøkende, har festivalen vokst til å bli en av Norges største festivaler med over  besøkende. Festivalen ble i 2018 solgt til Superstruct Entertainment eid av det amerikanske kapitalforvaltningsselskapet Providence som i 2024 solgte selskapet videre til KKR. KKR tilknytning til investeringer i israelske virksomheter som opererer på Vestbredden førte til demonstrasjoner og markeringer i forkant av og under festivalen i 2025.  

I 2010 spilte over 80 artister i parken, mens de resterende var å få sett på klubbdagen, Øyanatt, Camp Indie eller scenen i Skateparken under Dyvekes bro. Det var miljøet rundt Oslo-klubbene Paragrafen, So What!, Last Train og Betong (Chateau Neuf) som startet Øyafestivalen i 1999. De to første årene ble festivalen arrangert på Kalvøya i Bærum, derav navnet.

Øyanatt (også skrevet Øye natt) er konserter som holdes på klubber og scener rundt i Oslo i samarbeid med Øyafestivalen.

I løpet av årene har blant annet store internasjonale navn som Jack White, The New Pornographers, Sonic Youth, Yoko Ono, Beck, Morrissey, Arctic Monkeys, Iggy & The Stooges, Kanye West, Bryan Ferry, PJ Harvey, Massive Attack, Lana Del Rey, Pixies, Gorillaz, Nick Cave & The Bad Seeds og Blur gjestet festivalen.

## Priser og utmerkelser
* Oslo bys kulturpris 2011
* Oslos grønneste virksomhet av Grønn Hverdag
* Årets musikkavis 2009, Fan (utropt av Dagsavisen)
* Miljøsertifisert fra 2004 (resertifisert  2010)
* Oslo kommunes miljøpris 2005
* Vinner av Glassbjørnen 2005, kategorien Kildesortering (nasjonal pris)
* Oslo Venstres miljøpris 2006
* Green 'N' Clean Award 2009 (topp tre i Europa)
* Green’N’Clean Festival 2009 (Europas grønneste festival)
* Greener Festivals Award 2009
* Vinner Visuelt 2009, gull i grafisk design, kategori Identitetsdesign Liten
* Vinner Visuelt 2009,  gull i illustrasjon, kategori Åpen Klasse
* Vinner Visuelt 2009, sølv i grafisk desgin, kategori Plakat
* Visuelt 2006: Sølv i plakatillustrasjon
* Sølv i den Europeiske Designkonkurransen
* Bjellesauprisen 2016

## Historikk

BRosa = Avlyste arrangementer

## Referanser


## Eksterne lenker
*
Grammofonplategrossistenes Forening

**Grammofonplategrossistenes Forening** (GGF) er en interesseorganisasjon for de største platedistributørene i Norge.

GGF ble grunnlagt i 4. februar 1954 med Robert Solstad som første formann. På den tiden var priser på musikkplater i Norge regulert av Prisdirektoratet. Initiativet til opprettelsen kom fra IFPI og formålet med foreningen var å ivareta medlemmenes kommersielle interesser.

GGF er norsk medlemsorganisasjon i IFPI.

GGF opprettet salgstrofeer i musikkbransjen og utarbeidet Topp 20 (også kalt VG-lista) sammen med VG og NRK. Lista er basert på tall fra omkring 100 forhandlere i Norge.

## Referanser
Sissel Lie

**Sissel Lie** (født 1942) er en norsk forfatter, dramatiker, oversetter og professor emeritus ved Institutt for moderne fremmedspråk ved NTNU. Hennes forfatterskap omfatter både fag- og skjønnlitteratur. Hennes skjønnlitterære debut var novellesamlingen *Tigersmil* i 1986. Lies bøker er oversatt til 8 språk (2004).

I 2012 fikk Sissel Lie og professor Torlaug Løkensgard Hoel NTNUs likestillingspris for sin innsats gjennom flere år. De har holdt flere opprykkurs for kvinnelige forskere i førsteamanuensisstillinger, vært mentorer i NTNUs mentorprogrammer og holdt skrivekurs for kvinnelige stipendiater.

## Bibliografi (utvalg)

* *Dansen*, Trondheim kunstmuseum – dramatikk
* *Surrealisme : en antologi* – sakprosa. Medforfatter/-redaktør (1980) 
* *Hva har du tenkt å gjøre med våren?* – korte prosatekster. Medforfatter (1983) 
* *Kvinnenes kulturhistorie*, b. 1–3 – sakprosa. Medforfatter (1985–1988)
* *Tigersmil* – noveller og korte prosatekster (1986)
* *Løvens hjerte* – roman (1988)
* *Sjelen har intet kjønn : kvinner og kjærligheten i franske romaner på 1600-tallet og 1700-tallet* – sakprosa, (1988)
* *Granateple* – roman, (1990)
* *Reise gjennom brent sukker* – roman, (1992)
* *Rød svane* – roman, (1994)
* *Pusegutten er en drittsekk* – barnebok, (1995) (illustrert av Kim Hiorthøy)
* *Fri som foten : om å skrive fagtekster* – fagbok (1995)
* *Pusegutten og den lille gule* – barnebok, (1996) (illustrert av Kim Hiorthøy)
* *Pusegutten er eldst og tykkest og det har han tenkt å fortsette med!* – barnebok, (1997) (illustrert av Kim Hiorthøy)
* *Svart due* – roman, (1997)
* *Bustehøner på busstur* – barnebok, (1998) (sammen med Kjersti Lie, illustrert av Finn Graff)
* *Svømmersken* – dramatikk, (1998), innkjøpt av Nationaltheatret 
* *Pusegutter tåler nesten alt* – barnebok, (1999)
* *Mor og Medusa : portrett av den moderne kunstneren* – sakprosa, (1999)
* *Jakten på jeget : blant amasoner og franske forførere* – sakprosa, (2003)
* *Maske for et ukjent ansikt* – roman, (2007)
* *Kvinners surrealisme : hyener og nattsommerfugler* – sakprosa, (2011)
* *Slipp ordene løs! : skriveprosess og fagtekster * – sakprosa, (2012)
* *Ta på meg* – roman, (2019)
* *Hercules : snill katt vill katt* – sakprosa, (2022)

## Priser
* 1986 – Tarjei Vesaas' debutantpris, for *Tigersmil* (noveller og korttekster)
* 1988 – nominert til Kritikerprisen for *Løvens hjerte* (roman).
* 1992 – Gyldendals legat

Hun har to ganger vært nominert til Brageprisen:
* 1992 – *Reise gjennom brent sukker* (klasse: prosa)
* 1997 – *Svart due* (klasse: skjønnlitteratur)

## Referanser og fotnoter


## Kilder
*Presentasjon av Sissel Lie i Forfatterkatalogen på Forfattersentrums nettsider

## Eksterne lenker
*
Warner Music Group

**Warner Music Group** (**WMG**) er et internasjonalt plateselskap med hovedkontor i New York, USA. 

I 2004 ble Warner Music solgt av moderkonsernet Time Warner til en gruppe investorer. 1. juli 2013 kjøpte Warner Music Group opp Parlophone etter at EMI som inntil da eide Parlophone, ble solgt til Universal Music Group (UMG). Dette salget ble godkjent av konkurransemyndighetene under forutsetning av at en tredjedel av selskapet ble solgt til andre.

## Selskaper

* Atlantic Records Group
* Alternative Distribution Alliance
* Parlophone Label Group, med datterselskapene Parlophone Records Ltd. og Chrysalis Records Ltd.
* Rhino Entertainment
* Warner Bros. Records Group
** Festival Mushroom Records
** Helium 3
** Loveway Records
** Machine Shop Records
** Maverick Records
** Nonesuch Records
** OVO Sound
** Reprise Records
** Sire Records
** Warner Bros. Records
* Warner Music Nashville
* Warner Classics
* Warner Records

## Referanser



## Eksterne lenker
*
Even Wetten

**Even Gabrielsen Wetten** (født 1982) er en norsk tidligere skøyteløper fra Hamar som representerte Hamar Idrettslag. Wetten ble verdensmester på 1000 meter i 2005 og har i tillegg flere norgesmesterskap.

Wetten tok sølv i sprint-NM 2003, og fikk sitt internasjonale gjennombrudd i sesongen 2004-05 med sterke plasseringer i verdenscupen på 1000 og 1500 meter. Han tok gull på 1000 meter i VM enkeltdistanser i Inzell i mars 2005 med tiden 1.10,10 som er ny banerekord. Wetten fikk bronse på 1500 meter i samme mesterskap, og viste stabilitet og hevdet seg blant de beste på de korte distansene i verdenscupen i 2005/06-sesongen. 

I januar 2006 ble han norgesmester i sprint på Risenga i Asker. Her satte han også banerekorder på både 500 m og 1000 m og fikk kongepokal for innsatsen. Han fikk prisen for årets gjennombrudd 2005 under idrettsgallaen på Hamar. Wetten er utnevnt av Regionrådet for Hamarområdet til ambassadør. Han er også ambassadør for organisasjonen Right To Play som driver hjelpearbeid for barn i fattige land. Even Wetten deltok i OL i Torino. Han ble norgesmester på både 500 m og 1000 m i NM-enkeltdistanse på Hamar i november 2006.

Han la opp 3. oktober 2007, 25 år gammel, på grunn av skade og motivasjonsproblemer.
Senere har han blant annet arbeidet som skøyte- og tenniskommentator for NRK og Eurosport.

## Personlige rekorder

## Referanser




## Eksterne lenker
* 
*  Even Wetten på www.ISU.html.infostradasports.com
*  Even Wetten på Jakub Majerski's Speedskating database (Adelskalender distanser og sammenlagt)
*  Even Wetten på The-Sports.org (noen resultater)
* 

;Bilder
* Bilder av Even Wetten på SpeedSkatingPhotos.info/DesgPhoto.com
Carnegie Mellon University

**Carnegie Mellon University** (**CMU**), tidligere Carnegie Institute of Technology (CIT), er et forskningsuniversitet i Pittsburgh i Pennsylvania i USA. Det ble grunnlagt i 1900 av Andrew Carnegie som Carnegie Technical Schools. I 1912 ble det til Carnegie Institute of Technology og i 1967 slo det seg sammen med Mellon Institute of Industrial Research til Carnegie Mellon University.

Det inntok i 2008 21.-plass globalt på Times Higher Educations liste over verdens beste universiteter. Særlig er universitet kjent for informasjonsvitenskap (*computer science*), automasjon (*robotics*), ingeniørvitenskap og økonomisk-administrative fag.

## Fakulteter
* College of Engineering
* College of Fine Arts
* Dietrich College of Humanities and Social Sciences
* Tepper School of Business
* H. John Heinz III College
* Mellon College of Science
* School of Computer Science

## Kjente alumner
*Finn E. Kydland, mottaker av Nobels minnepris i økonomi for 2004.
*Jan Mossin, utledet kapitalverdimodellen.
*Kjetil Storesletten, professor ved UiO

## Referanser


## Eksterne lenker
*
Bruvik

**Bruvik** er et tettsted i Osterøy kommune i Vestland ved Sørfjorden, sydøst på Osterøya.

Bruvik var en egen herredskommune i tidsrommet 1870–1963, beliggende på begge sider av Veafjorden. Den ble opprettet ved delingen av Haus kommune 1. januar 1870, med et folketall på 2062. Kommunen lå med en noe større del på fastlandet øst for Veafjorden, og en noe mindre del på den østre delen av Osterøya. Bruvik opphørte som egen kommune 1. januar 1964 da Bruvikbygda på Osterøya gikk inn i nye Osterøy kommune, mens fastlandsdelen gikk inn i Vaksdal kommune. Bruvik hadde ved kommunesammenslutningen et folketall på 5673, hvorav 409 bodde på Osterøya og 5264 på fastlandet.

Fra Osterøybroen mellom Arna og Vaksdal, og inn til Bruvik med blant annet kai, nærbutikk, drivstoff (bensin og diesel) og kirke med kirkegård, er det en del fastboende. Lenger oppe i Bruvikdalen, ved og etter Bruviknipa (Brøknipa) er det mange hytter. Også videre innover landeveien mot Løtveit, Drageidet og Haganes er det mange hytter.   

Ulvsnesøy ligger ganske kort unna kaien i Bruvik, ute i fjorden mellom Vaksdal og Osterøy.  

## Eksterne lenker
* Bruvik sin hjemmeside
Norges Aikidoforbund

**Norges Aikidoforbund** er et av to aikidoforbund i Norge, og har både aikidoklubber og enkeltpersoner som medlemmer.

Det andre forbundet er Aikikan Norge.
 
## Referanser


## Eksterne lenker
*
Norges Apotekerforening

**Norges Apotekerforening** er en norsk bransjeforening for apoteker. Foreningen ble stiftet 16. mai 1881. Styreleder er Lars Haukaas, mens Per Torgeir Lund er ansatt som administrerende direktør.

## Eksterne lenker
*
NAF

**NAF** kan referere til:

*Norges Aikidoforbund
*Norges Apotekerforening
*Norges Automobil-Forbund
*Norsk amigaforening
*Norsk anestesiologisk forening
*Norsk Antropologisk Forening
*Norsk Arbeidsgiverforening (nå NHO)
*Norsk Arbeidsmandsforbund
*Norsk Astrologisk Forening
*Norsk Astronautisk Forening
*Norsk Audiografforbund
*Norsk Audiopedagogisk Forening
*Norske arkitekters forbund – nå Norske arkitekters landsforbund
Universal Music Group

**Universal Music Group** (også kjent i USA som **UMG Recordings, Inc.** og forkortelsen **UMG**) er et internasjonalt plateselskap. Selskapet var opprinnelig et datterselskap av filmstudioet Universal Pictures, men har i ettertid blitt fusjonert med PolyGram og er i dag eid av det franske mediakonsernet Vivendi Universal. Universal Music et av verdens tre største plateselskaper. De er også blitt verdens største musikkdistributør, etter oppkjøpet av BMG Music Publishing i mai 2007.

I 2012 kjøpte Universal Music Group ett av de andre fire store plateselskapene, EMI. Kjøpet ble godkjent av konkurransemyndighetene under forutsetning av at en tredjedel av selskapet ble solgt til andre.

I desember 2017, ble Stiff Records og ZTT Records innlemmet i Universal Music Group.

Universal Music gir ut plater med blant andre Rammstein, Fall Out Boy, Aerosmith, The Killers, Tokio Hotel, Mariah Carey, Janet Jackson, Nirvana, Enrique Iglesias, Bon Jovi, Elton John, Eminem, The Eagles, Dr. Dre, 50 Cent, Marilyn Manson, Akon,  Andrea Bocelli, Chamillionaire, Nas, U2, Peter Gabriel, Black Eyed Peas, Nelly Furtado, ABBA, Lil Wayne, Wu-Tang Clan, Gwen Stefani, Maroon 5,  Rihanna, Kanye West, Sum 41, New Kids on the Block, Aaliyah, Guns N' Roses og Blink-182.

Den norske avdelingen har artister som Jenny Langlo, A-ha, Morten Harket, Espen Lind, Sissel Kyrkjebø, deLillos, Odd Nordstoga, Vazelina Bilopphøggers, Silje Nergaard, Tomine Mikkeline Eide, Nils Petter Molvær og Torstein Snekvik.

## Referanser


## Eksterne lenker
*
Friedrich Wilhelm August Argelander

**Friedrich Wilhelm August Argelander** (født 22. mars 1799 ved Memel, Øst-Preussen, død 17. februar 1875 i Bonn) var en tysk astronom.

## Liv
Argelander ble allerede 20 år gammel i 1820 assistent for Friedrich Wilhelm Bessel ved stjerneobservatoriet i Königsberg og habiliterte seg to år senere med sine *Untersuchungen über die Bahn des großen Kometen von 1811*. I 1823 fikk han en stilling ved observatoriet i Åbo og ble 1828 utnevnt til professor.

I 1832 reiste han til Helsingfors, hvor han ledet byggingen av det nye stjerneobservatoriet, som ble fullført 1835. Endelig ble han knyttet til universitetet i Bonn i 1837. Her ble han også betrodd oppgaven å bygge et nytt observatorium. Dette ble fullført 1845.

Friedrich Wilhelm Argelander beskjeftiget seg ved siden av den praktiske byggingen av stjerneobservatorier i Europa med posisjonsbestemmelse av stjerner og ledet publiseringen av stjernekatalogen *[[Bonner Durchmusterung]]*. Han arbeidet med å lokalisere samtlige stjerner nord for ekvator til 9. magnitude.

Dessuten beskjeftiget han seg med undersøkelser av foranderlige stjerner. 

Asteroiden 1551 Argelander er oppkalt etter ham.

## Bibliografi
**Observationes astronomicae in specula universitatis Fennicae factae*. 3 bd., Helsingfors 1830–32
**DLX stellarum fixarum positiones mediae ineunte anno 1830*. Helsingfors 1835
**Über die eigene Bewegung des Sonnensystems*. St. Petersburg 1837
**Durchmusterung des nördlichen Himmels zwischen 45° und 80° nördlicher Deklination*. Bonn 1848
**Neue Uranometrie*. Berlin 1843
**Durchmusterung des der Himmelszone zwischen 15° und 31° südlicher Deklination*. Bonn 1852
**Atlas des nördlichen gestirnten Himmels*. Bonn 1857 (og senere)

## Priser (utvalg)
*1874 – Pour le Mérite
*1863 – Royal Astronomical Societys gullmedalje

## Referanser
Norsk amigaforening

**Norsk amigaforening** er en norsk organisasjon for eiere og brukere av Amiga maskinvare og programvare. Navnet bled etablert i 1992, mens selve organisasjonen ble formelt etablert i 2000. Foreningen hadde per januar 2005 57 medlemmer.

Foreningen gir ut medlemsbladet Amigaguiden til sine medlemmer. Bladet er også fritt nedlastbart fra foreningens nettsted.

## Referanser


## Eksterne lenker
*